હવે યુદ્ધ એ જ અંતિમ નિવેડો. આ કારણે પાણીપતના મેદાનમાં બાબર અને ઈબ્રાહિમ લોદીની સેના સામસામી આવી ગઈ. બાબરે યુદ્ધ માટે નવી નીતિઓ અમલમાં લાવી હતી. જેમાંની કેટલીક નીતિઓનું 1526 પહેલા ભારત સાક્ષી પણ નહતું રહ્યું. બાબરની તુલગમા લશ્કર પદ્ધતિ. બાબરના બે સૌથી ખતરનાક નિશાનેબાજ ઉસ્તાદ અલી અને મુસ્તફા. જેમને યુદ્ધ લડવા સ્પેશિયલ ઈન્વિટેશન આપવામાં આવેલું. તેઓ ખાસ મહેમાન તરીકે ઉપસ્થિત રહેવાના હતા. યુદ્ધમાં પહેલીવાર બારૂદ, અગ્નિયંત્રો અને મેદાની વિશાળ તોપોનો તે ઉપયોગ કરવાનો હતો. વાત જ્યારે બાબરની તુલગમા લશ્કર પદ્ધતિની હોય ત્યારે તેનો જોટો દુનિયાભરમાં ન જડે. આ માટે તેણે ઉસ્માની વિધિ જેને બીજા શબ્દોમાં રૂમી વિધિ તરીકે ઓળખવામાં આવે છે તેનો ઉપયોગ કરેલો.